In Biserica „Sfânta Treime” din Bacau, din incinta Unitatii de Jandarmi, a avut loc, zilele trecute, o slujba de exorcizare.

Slujba a fost savârsita de preotul militar Iulian Ichim, iar cea careia a incercat sa ii scoata demonii din trup a fost o femeie, in vârsta de 56 de ani, din judetul Vaslui.

Slujba este invaluita insa in mister. Oficialii Jandarmeriei, al carei angajat este preotul, nu au dorit sa faca nici un comentariu despre cele intâmplate in biserica unitatii.

Am incercat sa obtinem si un punct de vedere din partea Arhiescopiei Romanului si Bacaului, cu binecuvântarea careia slujeste preotul Ichim, insa pâna la inchiderea editiei nu l-am putut obtine, cu toate insistentele noastre.

Practica de asa-zisa alungare a demonilor din trup este controversata si multi clerici din cadrul Bisericii Ortodoxe o pun pe acelasi palier cu erezia.

S-ar parea ca preotul Ichim a deprins mestesugul exorcizarii, iar despre acest lucru a aflat si femeia cu pricina. Ea visa ca este injunghiata in inima si acuza o prezenta straina in trup, drept pentru care initial a mers la medic.

Cum insa doctorul nu a gasit nimic de tratat in mod stiintific, ea a apelat la preotul Ichim, care ne-a povestit si cum au stat lucrurile.

“In data de 9 martie, in fiecare an, biserica noastra ortodoxa face pomenirea sfintilor 40 de mucenici care s-au savârsit in lacul din Sevastia.

Dupa aceasta slujba a venit un grup de crestini la buiserica de prin partea Vaslui, erau si din partea Bacaului, care au dorit se inchine in sfânta biserica de aici de la noi si care au dorit sa le citim niste rugaciuni de sanatate, de binecuvântare, au facut si o pomenire, moment in care citind rugaciunile din cartea de slujba, una dintre femei s-a aruncat la picioare, a cazut, s-a aruncat jos spunând ca este demonizata, avea o neputinta, o durere, n-am putut sa opresc momentul acela de slujba, am continuat slujba am citit rugaciunile pâna la capat si cam asta s-a intâmplat. Am inteles ca femeia a mai fost si pe la spital, dar n-ar fi probleme de natura medicala iar medicii ar fi trimis-o la biserici, asa cum mi-a spus dupa aceea.

Femeia avea nevoie de ajutor, iar noi, ca preoti, trebuie sa acordam ajutorul. Nu este un fapt spectaculos, in biserica ortodoxa se intâmpla frecvent astfel de lucruri, oamenii vin la biserica, biserica are menirea de a darui sanatatea sufleteasca si trupeasca a enoriasilor fapt pe care l-am facut si in aceasta biserica.

Poarta bisericii este deschisa pentru toti. Femeia s-a simtit bine. A plecat mai multumita fata de cum a venit. Acum Dumnezeu stie pe fiecare in parte. Dumnezeu este cel care face minunile, daca le face, când stie el si daca persoana este pregatita. Nu putem noi sa ne exprimam daca femeia a fost sau nu demonizata, daca a fost sau nu exorcizare, daca s-a tamaduit sau daca nu, cert este faptul ca femeia a cazut la pamânt având anumite simptome si cam asta s-a intâmplat”, a spus preotul Ichim.

Se pare ca slujba a tinut ore in sir si nu se stie deznodamântul, asa cum nu se stie nici incotro sau catre cine s-a indreptat demonul lasat temporar fara adapost. (G.P., O.P.)